ГЕО МИЛЕВ

О ДЪЖД, О ДЪЖД ОБИЛЕН И ПЕЧАЛЕН…

chitanka.info

О дъжд, о дъжд обилен и печален

— по тротоарите танцуваща вода!

Пиян, разголен, волен, вакханален,

но с черна маска — ти танцуваш безсмисления танец на скръбта.

О веселост маскирана! Ти с веселост маскирана печал!

О весел плач! И танец под разхълцани цимбали!

И вечер, зачната сред мрак, но с буйнобял

дъжд озарена. Дъжд! О клоун в погребални карнавали!

И ти летиш — лъчи и смях, — и ти си бял, безумен,

по тротоарите танцуваща вода!

Вечерен дъжд, понесен в танец шумен

над катафалка черен на града.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги